# Jurnalul Oficial C 267/2013

| | ISSN 1977-1029
  doi:10.3000/19771029.C_2013.267.ron |
| --- | --- |
| Jurnalul Oficial
  al Uniunii Europene | C 267 |
| | |
| Ediţia în limba română | Comunicări şi informări | Anul 5617 septembrie 2013 |

ISSN 1977-1029

doi:10.3000/19771029.C_2013.267.ron

Jurnalul Oficial

al Uniunii Europene

C 267

Ediţia în limba română

Comunicări şi informări

Anul 5617 septembrie 2013

---

| Informarea nr. | Cuprins | Pagina |
| --- | --- | --- |
| | III   Acte pregătitoare |
| | CURTEA DE CONTURI |
| 2013/C 267/01 | Avizul nr. 2/2013 [prezentat în temeiul articolului 287 alineatul (4) din TFUE] referitor la propunerea modificată de regulament al Parlamentului European și al Consiliului de stabilire a unor dispoziții comune privind Fondul european de dezvoltare regională, Fondul social european, Fondul de coeziune, Fondul european agricol pentru dezvoltare rurală și Fondul european pentru pescuit și afaceri maritime, care fac obiectul cadrului strategic comun, precum și de stabilire a unor dispoziții generale privind Fondul european de dezvoltare regională, Fondul social european și Fondul de coeziune și de abrogare a Regulamentului (CE) nr. 1083/2006 al Consiliului | 1 |

Informarea nr.

Cuprins

Pagina

III   Acte pregătitoare

CURTEA DE CONTURI

2013/C 267/01

Avizul nr. 2/2013 [prezentat în temeiul articolului 287 alineatul (4) din TFUE] referitor la propunerea modificată de regulament al Parlamentului European și al Consiliului de stabilire a unor dispoziții comune privind Fondul european de dezvoltare regională, Fondul social european, Fondul de coeziune, Fondul european agricol pentru dezvoltare rurală și Fondul european pentru pescuit și afaceri maritime, care fac obiectul cadrului strategic comun, precum și de stabilire a unor dispoziții generale privind Fondul european de dezvoltare regională, Fondul social european și Fondul de coeziune și de abrogare a Regulamentului (CE) nr. 1083/2006 al Consiliului

[prezentat în temeiul articolului 287 alineatul (4) din TFUE]

1

| RO | |
| --- | --- |

RO

---

III Acte pregătitoare

CURTEA DE CONTURI

| 17.9.2013 | RO | Jurnalul Oficial al Uniunii Europene | C 267/1 |
| --- | --- | --- | --- |

17.9.2013

RO

Jurnalul Oficial al Uniunii Europene

C 267/1

---

AVIZUL Nr. 2/2013

[prezentat în temeiul articolului 287 alineatul (4) din TFUE]

referitor la propunerea modificată de regulament al Parlamentului European și al Consiliului de stabilire a unor dispoziții comune privind Fondul european de dezvoltare regională, Fondul social european, Fondul de coeziune, Fondul european agricol pentru dezvoltare rurală și Fondul european pentru pescuit și afaceri maritime, care fac obiectul cadrului strategic comun, precum și de stabilire a unor dispoziții generale privind Fondul european de dezvoltare regională, Fondul social european și Fondul de coeziune și de abrogare a Regulamentului (CE) nr. 1083/2006 al Consiliului

2013/C 267/01

CUPRINS

| | Puncte | Pagina |
| --- | --- | --- |
| Observații generale ... | 1-2 | 2 |
| Comentarii detaliate ... | 3-6 | 2 |

Puncte

Pagina

Observații generale ...

1-2

2

Comentarii detaliate ...

3-6

2

CURTEA DE CONTURI A UNIUNII EUROPENE,

având în vedere Tratatul privind Uniunea Europeană (TUE), în special articolele 4, 5 și 17, și Tratatul privind funcționarea Uniunii Europene (TFUE), în special articolele 174-178, articolul 287 alineatul (4) al doilea paragraf și articolele 317, 318 și 322,

având în vedere propunerea modificată prezentată de Comisie la 22 aprilie 2013 (1),

având în vedere solicitarea înaintată de Parlamentul European în vederea formulării unui aviz, solicitare primită de Curte la 3 iunie 2013,

având în vedere Avizul nr. 7/2011 al Curții referitor la propunerea de regulament al Parlamentului European și al Consiliului de stabilire a unor dispoziții comune privind Fondul european de dezvoltare regională, Fondul social european, Fondul de coeziune, Fondul european agricol pentru dezvoltare rurală și Fondul european pentru pescuit și afaceri maritime, care fac obiectul cadrului strategic comun, precum și de stabilire a unor dispoziții generale privind Fondul european de dezvoltare regională, Fondul social european și Fondul de coeziune și de abrogare a Regulamentului (CE) nr. 1083/2006 al Consiliului (2),

având în vedere Avizul nr. 9/2012 al Curții referitor la o propunere anterioară modificată de regulament al Parlamentului European și al Consiliului de stabilire a unor dispoziții comune privind Fondul european de dezvoltare regională, Fondul social european, Fondul de coeziune, Fondul european agricol pentru dezvoltare rurală și Fondul european pentru pescuit și afaceri maritime, care fac obiectul cadrului strategic comun, precum și de stabilire a unor dispoziții generale privind Fondul european de dezvoltare regională, Fondul social european și Fondul de coeziune și de abrogare a Regulamentului (CE) nr. 1083/2006 al Consiliului (3),

întrucât:

| (1) | Propunerea modificată a Comisiei din 22 aprilie 2013 referitoare la un regulament de stabilire a unor dispoziții comune privind Fondul european de dezvoltare regională (FEDER), Fondul social european (FSE), Fondul de coeziune (FC), Fondul european agricol pentru dezvoltare rurală (FEADR) și Fondul european pentru pescuit și afaceri maritime (FEPAM) are drept obiectiv aplicarea, în ceea ce privește FEPAM, a sistemelor de gestiune și de control stabilite în cadrul politicii de coeziune, și nu a celor stabilite pentru FEADR, astfel cum se prevedea în propunerea inițială a Comisiei (4). |
| --- | --- |

(1)

Propunerea modificată a Comisiei din 22 aprilie 2013 referitoare la un regulament de stabilire a unor dispoziții comune privind Fondul european de dezvoltare regională (FEDER), Fondul social european (FSE), Fondul de coeziune (FC), Fondul european agricol pentru dezvoltare rurală (FEADR) și Fondul european pentru pescuit și afaceri maritime (FEPAM) are drept obiectiv aplicarea, în ceea ce privește FEPAM, a sistemelor de gestiune și de control stabilite în cadrul politicii de coeziune, și nu a celor stabilite pentru FEADR, astfel cum se prevedea în propunerea inițială a Comisiei (4).

| (2) | Propunerea modificată a Comisiei din 22 aprilie 2013 nu introduce schimbări semnificative în ceea ce privește sistemele de gestiune și de control descrise în propunerea inițială, ci propune mai degrabă alinierea structurii organizatorice a FEPAM la cea a politicii de coeziune, și nu la cea a FEADR. |
| --- | --- |

(2)

Propunerea modificată a Comisiei din 22 aprilie 2013 nu introduce schimbări semnificative în ceea ce privește sistemele de gestiune și de control descrise în propunerea inițială, ci propune mai degrabă alinierea structurii organizatorice a FEPAM la cea a politicii de coeziune, și nu la cea a FEADR.

| (3) | Avizul nr. 7/2011 al Curții conține deja o opinie detaliată cu privire la propuneri, inclusiv cele referitoare la sistemele de gestiune și de control, iar Avizul nr. 9/2012 conține o opinie cu privire la propunerea anterioară modificată, |
| --- | --- |

(3)

Avizul nr. 7/2011 al Curții conține deja o opinie detaliată cu privire la propuneri, inclusiv cele referitoare la sistemele de gestiune și de control, iar Avizul nr. 9/2012 conține o opinie cu privire la propunerea anterioară modificată,

ADOPTĂ PREZENTUL AVIZ:

Observații generale

| 1. | Curtea dorește să mențină observațiile generale formulate în partea I a Avizului nr. 7/2011, care nu sunt reflectate, în prezent, în propunerea modificată a Comisiei din 22 aprilie 2013, și atrage atenția în special asupra punctelor 22-37 din avizul menționat. Aceste puncte se referă la modalitățile comune de gestiune și control care sunt prevăzute de regulament și care, în urma propunerii modificate, ar urma să se aplice și în ceea ce privește FEPAM. |
| --- | --- |

1.

Curtea dorește să mențină observațiile generale formulate în partea I a Avizului nr. 7/2011, care nu sunt reflectate, în prezent, în propunerea modificată a Comisiei din 22 aprilie 2013, și atrage atenția în special asupra punctelor 22-37 din avizul menționat. Aceste puncte se referă la modalitățile comune de gestiune și control care sunt prevăzute de regulament și care, în urma propunerii modificate, ar urma să se aplice și în ceea ce privește FEPAM.

| 2. | Curtea remarcă, de asemenea, faptul că recomandările detaliate pe care le-a formulat în partea II a Avizului nr. 7/2011, precum și observațiile generale formulate în Avizul nr. 9/2012 nu sunt reflectate, în prezent, în propunerea modificată a Comisiei din 22 aprilie 2013, dar ar trebui să fie luate în considerare. |
| --- | --- |

2.

Curtea remarcă, de asemenea, faptul că recomandările detaliate pe care le-a formulat în partea II a Avizului nr. 7/2011, precum și observațiile generale formulate în Avizul nr. 9/2012 nu sunt reflectate, în prezent, în propunerea modificată a Comisiei din 22 aprilie 2013, dar ar trebui să fie luate în considerare.

Comentarii detaliate

| 3. | După cum se arăta la punctul 7 din Avizul nr. 7/2011 al Curții, propunerea crea o distincție între dispozițiile „comune” (aplicabile tuturor celor cinci fonduri din Cadrul strategic comun — CSC) și dispozițiile „generale” (aplicabile numai unora dintre aceste fonduri, și anume FEDER, FSE și FC). Aceasta a condus la un cadru legislativ incoerent, punându-se, așadar, întrebarea dacă nu ar fi preferabil ca regulamentul general să nu cuprindă decât acele dispoziții care sunt aplicabile tuturor celor cinci fonduri („dispozițiile comune”), iar celelalte dispoziții („dispozițiile generale”) să fie incluse în regulamentele specifice fiecărui fond în parte. |
| --- | --- |

3.

După cum se arăta la punctul 7 din Avizul nr. 7/2011 al Curții, propunerea crea o distincție între dispozițiile „comune” (aplicabile tuturor celor cinci fonduri din Cadrul strategic comun — CSC) și dispozițiile „generale” (aplicabile numai unora dintre aceste fonduri, și anume FEDER, FSE și FC). Aceasta a condus la un cadru legislativ incoerent, punându-se, așadar, întrebarea dacă nu ar fi preferabil ca regulamentul general să nu cuprindă decât acele dispoziții care sunt aplicabile tuturor celor cinci fonduri („dispozițiile comune”), iar celelalte dispoziții („dispozițiile generale”) să fie incluse în regulamentele specifice fiecărui fond în parte.

| 4. | Propunerea modificată creează, cu toate acestea, o altă categorie de dispoziții generale, aplicabile tuturor fondurilor, cu excepția FEADR: partea a doua a propunerii este aplicabilă tuturor fondurilor CSC, partea a treia este aplicabilă FEDER, FSE și FC, aproape toată partea a patra este aplicabilă FEDER, FSE, FC și FEPAM, nu însă și FEADR, iar anumite aspecte din partea a patra sunt aplicabile doar FEDER, FSE și FC. |
| --- | --- |

4.

Propunerea modificată creează, cu toate acestea, o altă categorie de dispoziții generale, aplicabile tuturor fondurilor, cu excepția FEADR: partea a doua a propunerii este aplicabilă tuturor fondurilor CSC, partea a treia este aplicabilă FEDER, FSE și FC, aproape toată partea a patra este aplicabilă FEDER, FSE, FC și FEPAM, nu însă și FEADR, iar anumite aspecte din partea a patra sunt aplicabile doar FEDER, FSE și FC.

| 5. | Articolul 117 alineatul (4) din propunerea modificată introduce o dispoziție conform căreia, atunci când cuantumul total al contribuției din partea FEPAM la un program operațional depășește 100 000 000 de euro, Comisia poate solicita raportul și opinia organismului independent de audit și descrierea sistemului de gestiune și de control. După cum s-a arătat deja în partea II din Avizul nr. 7/2011 al Curții, Comisia ar trebui să fie abilitată să solicite aceste informații pentru toate programele operaționale, indiferent de cuantumul sprijinului acordat de UE. |
| --- | --- |

5.

Articolul 117 alineatul (4) din propunerea modificată introduce o dispoziție conform căreia, atunci când cuantumul total al contribuției din partea FEPAM la un program operațional depășește 100 000 000 de euro, Comisia poate solicita raportul și opinia organismului independent de audit și descrierea sistemului de gestiune și de control. După cum s-a arătat deja în partea II din Avizul nr. 7/2011 al Curții, Comisia ar trebui să fie abilitată să solicite aceste informații pentru toate programele operaționale, indiferent de cuantumul sprijinului acordat de UE.

| 6. | Articolul 140 alineatul (1) din propunerea modificată introduce o dispoziție conform căreia operațiunile aferente FEPAM pentru care totalul cheltuielilor eligibile nu depășește 50 000 de euro nu sunt supuse la mai mult de un audit efectuat de autoritatea de audit sau de către Comisie înaintea închiderii tuturor cheltuielilor în cauză prevăzute la articolul 131. După cum s-a arătat deja în partea II din Avizul nr. 7/2011 al Curții, nu există nicio dovadă că operațiunile pentru care cheltuielile eligibile se situează sub 50 000 de euro sunt mai puțin expuse erorilor decât alte operațiuni și regulamentul ar trebui să precizeze în ce mod controalele proporționale vor afecta eșantionarea efectuată de autoritățile de audit. |
| --- | --- |

6.

Articolul 140 alineatul (1) din propunerea modificată introduce o dispoziție conform căreia operațiunile aferente FEPAM pentru care totalul cheltuielilor eligibile nu depășește 50 000 de euro nu sunt supuse la mai mult de un audit efectuat de autoritatea de audit sau de către Comisie înaintea închiderii tuturor cheltuielilor în cauză prevăzute la articolul 131. După cum s-a arătat deja în partea II din Avizul nr. 7/2011 al Curții, nu există nicio dovadă că operațiunile pentru care cheltuielile eligibile se situează sub 50 000 de euro sunt mai puțin expuse erorilor decât alte operațiuni și regulamentul ar trebui să precizeze în ce mod controalele proporționale vor afecta eșantionarea efectuată de autoritățile de audit.

Prezentul aviz a fost adoptat de Curtea de Conturi la Luxemburg, în ședința sa din 18 iulie 2013.

Pentru Curtea de Conturi

Vítor Manuel da SILVA CALDEIRA

Președinte

---

(1)  COM(2013) 246 final din 22 aprilie 2013.

1

(2)  JO C 47, 17.2.2012, p. 1.

2

(3)  JO C 13, 16.1.2013, p. 1.

3

(4)  COM(2011) 615 final din 6 octombrie 2011.

4

---